Държавен вестник, бр. 82, 2010 г., стр. 5

БРОЙ  82	
Д Ъ Р Ж А В Е Н  В Е С Т Н И К 	
СТР.  5  
в) чуждестранни държавни и граждански 
въздухоплавателни средства, включени в обхвата 
на постоянните (блоковите) дипломатически 
разрешения, предоставени по смисъла на раз­
поредбите на Закона за преминаването през и 
пребиваването на територията на Република Бъл­
гария на съюзнически и чужди въоръжени сили;
г) въздухоплавателни средства, извършващи 
аерофотограметрично, лазерно, термично и друг 
вид заснемане на територията на Република 
България или заснемания на територията на 
други държави в граничните зони, съпроводени 
със или без навлизане във въздушното прос­
транство на страната.
Чл. 7. (1) За контрол над въздухоплаването 
и охрана на въздушното пространство на Репуб­
лика България дежурни сили и средства от 
Българската армия, гражданските и военните 
органи за обслужване на въздушното движение 
и структури от състава на Единната система за 
гражданско и военно управление на въздуш­
ното пространство координирано изпълняват 
следните основни дейности:
1. събиране, анализиране и обмен на ин­
формация за въздушната обстановка;
2. непрекъснато наблюдение на въздушното 
пространство и следене и идентифициране на 
въздухоплавателните средства, приближаващи 
към или летящи във въздушното пространство 
на Република България;
3. въвеждане на забрани и/или ограничения 
или предприемане на други действия за оси­
гуряване безопасността на въздухоплаването 
и спазването на правилата и процедурите за 
извършване на полети във въздушното прос­
транство на Република България;
4. действия при откриване на въздухопла­
вателни средства нарушители;
5. оказване помощ на въздухоплавателни 
средства.
(2) Дейностите по ал. 1, т. 3 се осъществяват 
от Центъра за координиране използването на 
въздушното пространство.
Чл. 8. (1) Структурни звена на Главна дирек­
ция „Гранична полиция“ на Министерството на 
вътрешните работи водят визуално наблюдение 
за откриване на въздухоплавателни средства, 
летящи в близост до държавната граница или 
нарушили въздушното пространство на Репу­
блика България.
(2) При констатиране на нарушение на 
въздушното пространство на Република Бъл­
гария структурните звена на Главна дирекция 
„Гранична полиция“ незабавно уведомяват по 
линия на оперативните дежурни Авиационния 
оперативен център на Военновъздушните сили 
и най-близко разположения радиолокационен 
възел от състава на Военновъздушните сили.
Чл. 9. (1) Действията по чл. 7, ал. 1, т. 4 
при откриване на въздухоплавателни средства 
нарушители може да включват:
1. постоянно следене местоположението на 
въздухоплавателното средство нарушител;
2. въвеждане на забрани и/или ограничения 
за въздухоплаването;
3. осъществяване на радиовръзка с екипажа 
на въздухоплавателното средство нарушител и 
предаване на информация, указания и разпо­
реждания за преустановяване на нарушението;
4. прехващане на въздухоплавателното сред­
ство нарушител от военни въздухоплавателни 
средства; 
5. предприемане на действия за връщане 
на въздухоплавателното средство нарушител 
на зададената пътна линия, за извеждането му 
извън границите на въздушното пространство 
на Република България или извън забранена, 
ограничена или опасна зона или за принуж­
даването му да извърши кацане на летище на 
територията на страната;
6. предупредително използване на оръжие и 
бойни средства от страна на военни въздухо­
плавателни средства, прехванали въздухопла­
вателното средство нарушител;
7. използване на оръжие и бойни средства за 
унищожаване на въздухоплавателното средство 
нарушител от страна на военни въздухоплава­
телни средства за контрол над въздухоплаването 
и охрана на въздушното пространство;
8. използване на оръжие и бойни средства 
за унищожаване на въздухоплавателното сред­
ство нарушител от страна на военни наземни 
средства за контрол над въздухоплаването и 
охрана на въздушното пространство;
9. докладване на висшестоящите структури 
и органи за обстановката и за предприетите 
действия;
10. постоянна координация между специ­
ализираните структури.
(2) Прехващането и принуждаването за ка­
цане на въздухоплавателно средство нарушител 
по ал. 1, т. 4 и 5 се извършва в съответствие с 
приложение № 4 към Наредба № 2 от 1999 г. 
за правилата за полети (обн., ДВ, бр. 26 от 
1999 г.; изм. и доп., бр. 109 от 1999 г., бр. 97 
от 2001 г.; попр., бр. 107 от 2001 г.; изм. и доп., 
бр. 94 от 2005 г.).
(3) Използването на оръжие и бойни средства 
се прилага при условията и по реда, определени 
в чл. 28 от Закона за отбраната и въоръжените 
сили на Република България, и при осигуряване 
безопасността на останалите въздухоплавателни 
средства, население и обекти на земята.
(4) Срещу въздухоплавателно средство 
нарушител във въздушното пространство на 
Република България може да действат и сили 
и средства на друга страна – членка на НАТО, 
в съответствие с ратифициран, обнародван и 
влязъл в сила двустранен договор.
Чл. 10. (1) Въздухоплавателно средство 
нарушител, което е извършило или е било 
принудено да извърши кацане на територия­